Daar slaan Pastoor 007 se ‘swendelaar’ so waar as vet glo weer toe!
JY LEES NOU Daar slaan Pastoor 007 se ‘swendelaar’ so waar as vet glo weer toe!
Pastoor 007 se vermeende swendelaar, wat hy destyds vasggetrek het, het glo iemand van hulle geld probeer beroof.
[caption id="attachment_120970" align="alignnone" width="600"] Dié toneel het hom in Januarie 2016 afgespeel toe 'Pastoor 007' die vermeedne swendelaar help vastrek het. Foto’s: Jacques Myburg[/caption]
Huisgenoot het in Januarie berig hoe Johan du Toit, ’n pastoor van Bellville, na bewering soos ’n wafferse dubbel-agent die verdagte se vertroue gewen het en hom toe na die Spur gelok het om hom aan die polisie oor te lewer
Lees ook: Huisgenoot-joernalis dáár toe pastoor sy lyf 007 hou
Michael Jantjies, wat aangekla word van bedrog, is Dinsdag deur een van sy vermeende slagoffers mislei. ’n Vrou het hom na ’n bank in Brackenfell gelok waar die polisie hom in hegtenis geneem het.
Die vrou wou nie met Huisgenoot praat nie, maar volgens ’n anonieme bron van die polisie, het sy aan Michael R100 000 belowe en gesê hy moet na die bank kom om dit te kom haal, die polisie het daar vir hom gewag.
Volgens Johan, die pastoor wat hom destyds vasgetrek het, prooi hy glo op weerlose vroue wat desperaat is om eiendom te koop.
“Hy gee voor dat hy vir die munisipaliteit werk en kan vir hulle eiendom teen ’n billike prys kry.
Lees ook: Erik Holm: ‘As ek die glasvenster kan breek, sal ek weer loop’
“Hy vra dan vir ’n deposito en sodra die deposito inbetaal word, vat hy die pad,” sê Johan.
Johan het van Jantjies te hore gekom toe ’n vrou in sy gemeente hom vertel het hoe Michael haar na bewering ingedoen het.
Debra Blake, ’n inwoner van St. Helenabaai, beweer Michael het haar met dieselfde truuk gevang.
“Michael het voorgegee hy is verlief op my en ook goedkoop eiendom aan my belowe.
“Ek het R55 000 se deposito aan hom betaal waarmee hy weg is.”
Lt.kol. André Traut, polisiewoordvoerder, het die voorval Dinsdag bevestig.
“Die verdagte is in hegtenis geneem na hy met ’n vals identiteit die vrou aanlyn ontmoet het en geld by haar probeer steel het.”
Jantjies het Donderdag in die landdroshof op Kuilsrivier verskyn op aanklag van bedrog.